CELEX: 52010XG1201(01)
Language: da
Date: 2010-12-01
Title: Rådets konklusioner om den europæiske filmarv og udfordringerne i den digitale tidsalder

1.12.2010   
            
            
               DA
            
            
               Den Europæiske Unions Tidende
            
            
               C 324/1
            
         Rådets konklusioner om den europæiske filmarv og udfordringerne i den digitale tidsalder
   2010/C 324/01
   RÅDET FOR DEN EUROPÆISKE UNION,
   1.   SOM TAGER I BETRAGTNING,
   
               —
            
            
               at det i Europa-Parlamentets og Rådets henstilling af 16. november 2005 om filmarv og konkurrenceevnen for relaterede industrielle aktiviteter (1) (henstillingen om filmarv) understreges, at de europæiske filmiske værker er et vigtigt udtryk for de europæiske kulturers rigdom og mangfoldighed og udgør en kulturarv, der skal bevares og sikres for de kommende generationer,
            
         2.   SOM MINDER OM
   
               —
            
            
               dette spørgsmåls politiske kontekst, jf. bilaget til disse konklusioner,
            
         3.   NOTERER SIG
   
               —
            
            
               meddelelsen fra Kommissionen til Europa-Parlamentet, Rådet, Det Europæiske Økonomiske og Sociale Udvalg og Regionsudvalget med titlen »En digital dagsorden for Europa« (2), og ANERKENDER især, at en større udbredelse og mere effektiv udnyttelse af digitale teknologier vil øge livskvaliteten for Europas borgere gennem nye mediemuligheder og nemmere adgang til kulturelt indhold,
            
         4.   ERKENDER,
   
               —
            
            
               at de institutioner, der beskæftiger sig med filmarv, står over for udfordringer, der tilhører den analoge tidsalder, men som stadig er aktuelle, og samtidig over for digitale tidsalders nye udfordringer,
            
         
               —
            
            
               at den konstante udvikling i teknologien og metoderne til distribution og benyttelse af kulturelt indhold kan have indflydelse på de traditionelle begreber film, biograf og kulturarv,
            
         
               —
            
            
               at det digitale miljø kan gøre filmarven mere tilgængelig for filmskabere, andre filmfolk, forskere, skoler og borgerne generelt uden hensyn til grænser. Det giver derfor mulighed for at udvikle kreativiteten, øge de kulturelle udvekslinger og forbedre adgangen til mangfoldigheden af kulturer og sprog i Den Europæiske Union,
            
         
               —
            
            
               at den digitale tidsalder også rejser nye spørgsmål vedrørende indsamling, forevisning og opbevaring på lang sigt af digitale kopier af analogt materiale samt materiale af digital oprindelse,
            
         
               —
            
            
               at digitalisering af analogt materiale er en kompleks, bekostelig og langvarig proces, og at den derfor kræver, at der fastsættes prioriteter, under særlig hensyntagen til materialets værdi og risici for forringelse,
            
         
               —
            
            
               at den nuværende juridiske ramme vedrørende intellektuelle ejendomsrettigheder og dens gennemførelse inden for de aftalemæssige rammer skal skabe tilstrækkelig retssikkerhed, således at institutioner, der beskæftiger sig med filmarv, kan udføre deres opgaver af offentlig interesse, navnlig at bevare og restaurere deponerede værker samt, hvor det er relevant, at give adgang til disse værker til kulturelle og uddannelsesmæssige formål,
            
         
               —
            
            
               at det er nødvendigt at gøre de politiske beslutningstagere, de berørte parter og borgerne generelt mere bevidste om, hvor vigtigt det er at indsamle, restaurere og bevare filmarven, herunder digitalt materiale,
            
         
               —
            
            
               at medieuddannelsen og den faglige uddannelse skal forbedres med hensyn til udviklingen i brugen af ny teknologi i de institutioner, der beskæftiger sig med filmarv,
            
         
               —
            
            
               at det til trods for digitaliseringsprocessen af filmarven stadig er vigtigt at bevare de oprindelige medier. I den kontekst anerkender Rådet ligeledes betydningen af laboratorier, der er i stand til at udføre restaurering og duplikering af analogt materiale,
            
         
               —
            
            
               at materialet i forbindelse med film er en værdifuld del af filmarven,
            
         5.   UNDERSTREGER
   
               —
            
            
               sit engagement i aktivt at støtte de institutioner, der beskæftiger sig med filmarv, i alle deres opgaver, navnlig i forbindelse med udviklingen hen imod det digitale miljø,
            
         
               —
            
            
               den supplerende rolle, som offentlige-private partnerskaber kan spille i udførelsen af disse institutioners opgaver, navnlig ved at fremme bred offentlig adgang til deponerede værker til kulturelle og uddannelsesmæssige formål og samtidig overholde de intellektuelle ejendomsrettigheder,
            
         6.   SER MED INTERESSE PÅ
   
               —
            
            
               den første (3) og den anden (4) rapport fra Kommissionen om gennemførelsen af henstillingen om filmarv,
            
         
               —
            
            
               den rammeaftale, der er indgået mellem Fédération Internationale des Associations de Producteurs de Film (FIAPF) og Association des Cinémathèques Européennes (ACE) om frivillig deponering af film i bevaringsarkiver (5),
            
         
               —
            
            
               Kommissionens planer om i 2010 at foreslå et direktiv om forældreløse værker, jf. dens meddelelse med titlen »En digital dagsorden for Europa«,
            
         7.   OPFORDRER MEDLEMSSTATERNE TIL
   
               —
            
            
               at tilpasse de gældende instrumenter om obligatorisk, lovpligtig eller kontraktlig deponering af filmværker, der indgår i deres audiovisuelle arv, under hensyntagen til overgangen til digital produktion og distribution samt at sikre en passende anvendelse af disse instrumenter,
            
         
               —
            
            
               at fremme frivillig deponering af film og anvendelse af rammeaftalen mellem Fédération Internationale des Associations de Producteurs de Film (FIAPF) og Association des Cinémathèques Européennes (ACE) om frivillig deponering af film i bevaringsarkiver,
            
         
               —
            
            
               at tage filmarven i betragtning, når de definerer deres kulturpolitikker,
            
         
               —
            
            
               at sørge for, at der tages højde for bevaring af filmarven i deres nationale eller regionale filmpolitik, navnlig med henblik på
               
                           a)
                        
                        
                           at opstille en langsigtet strategi for deres nationale filmarv, der omfatter både analoge og digitale medier
                        
                     
                           b)
                        
                        
                           at tage hensyn til biograferne i de institutioner, der beskæftiger sig med filmarv, og andre biografer, der primært viser film fra filmarven, når de gennemfører deres politikker til fremme af overgangen til digitalisering,
                        
                     
                           c)
                        
                        
                           at sikre, at film, der er blevet støttet med nationale eller regionale midler, deponeres i en institution med ansvar for bevaring af filmarven, og tilskynde til deponering af alt materiale i forbindelse hermed, når det er muligt,
                        
                     
                           d)
                        
                        
                           under overholdelse af intellektuelle ejendomsrettigheder at sikre, at de institutioner, der beskæftiger sig med filmarv, får adgang til de relevante rettigheder i forbindelse med bevaring og kulturel og ikke-kommerciel udnyttelse af film, der støttes af nationale og regionale midler, og materialet i forbindelse hermed, uden at det berører rettighedshavernes ret til rimelig betaling, og uden at det ændrer den normale filmudnyttelse, således at der f.eks. bliver mulighed for:
                           
                                       —
                                    
                                    
                                       offentlige forevisninger i deres lokaler og/eller
                                    
                                 
                                       —
                                    
                                    
                                       kopiering af filmen på alle former for medier med henblik på bevaring og/eller
                                    
                                 
                                       —
                                    
                                    
                                       restaurering af materialet og/eller
                                    
                                 
                                       —
                                    
                                    
                                       anvendelse af materialet til udstillinger og/eller
                                    
                                 
                                       —
                                    
                                    
                                       adgang for forskere til at konsultere materialet via en sikret internetforbindelse og/eller
                                    
                                 
                                       —
                                    
                                    
                                       anvendelse af digitale uddrag af materialet til undervisningsformål og/eller
                                    
                                 
                                       —
                                    
                                    
                                       adgang til uddrag af eller hele materialet via offentlige platforme, der giver adgang til kulturelt indhold på internettet, f.eks. Europeana (6) og dets partnerprojekter, eller nationale kulturinstitutioners websteder,
                                    
                                 
                     
         
               —
            
            
               at lette formidling og fremme af filmarven, under overholdelse af intellektuelle ejendomsrettigheder, ved hjælp af bl.a.:
               
                           a)
                        
                        
                           udveksling af materiale mellem institutioner med ansvar for bevaring af filmarven,
                        
                     
                           b)
                        
                        
                           tekstning af film på så mange europæiske sprog som muligt,
                        
                     
         
               —
            
            
               at øge indsatsen for digitalisering af filmarven og give større adgang hertil, især via Europeana, i overensstemmelse med principperne i den digitale dagsorden for Europa,
            
         
               —
            
            
               at tilstræbe at udvikle uddannelse og erhvervsuddannelse vedrørende filmarkiver, f.eks. ved at indføre specialkurser i uddannelsessystemerne og intensivere den midlertidige udveksling af fagfolk mellem institutioner, der beskæftiger sig med filmarv, med henblik på efter- og videreuddannelse,
            
         
               —
            
            
               at udforme politikker for bevaring på lang sigt af digitale kopier af analogt materiale samt materiale af digital oprindelse i overensstemmelse med Kommissionens henstilling af 24. august 2006 om digitalisering og onlineadgang til kulturelt materiale og digital opbevaring (7) og Rådets konklusioner af 13. november 2006 herom (8),
            
         
               —
            
            
               at fortsætte samarbejdet og udvekslingen af god praksis på dette område,
            
         8.   OPFORDRER KOMMISSIONEN TIL
   
               —
            
            
               at fortsætte med at undersøge, hvordan der kan garanteres tilstrækkelig retssikkerhed med hensyn til intellektuelle ejendomsrettigheder for institutioner med ansvar for bevaring af filmarv, for at gøre det lettere for dem at udføre deres opgaver af offentlig interesse,
            
         
               —
            
            
               at fortsætte udvekslingen af erfaringer og god praksis i den filmekspertgruppe, som Kommissionen har nedsat (9), og aflægge rapport til Rådet om fremskridtene,
            
         
               —
            
            
               at fortsætte med at støtte forskningen vedrørende bevaring på lang sigt af digitalt materiale og adgangen til dette digitale materiale i en flersproget kontekst, navnlig med hensyn til digitale mediers og dataformaters overlevelseschancer,
            
         
               —
            
            
               at undersøge de spørgsmål, der rejses i den i den audiovisuelle sektor i forbindelse med det igangværende arbejde om forældreløse værker,
            
         9.   OPFORDRER MEDLEMSSTATERNE OG KOMMISSIONEN TIL INDEN FOR DERES RESPEKTIVE KOMPETENCEOMRÅDER
   
               —
            
            
               at fremme anvendelsen af de europæiske standarder for filmdatabasers interoperabilitet (10) og om nødvendigt at opstille fælles standarder for deponering af digitale filer til de institutioner, der beskæftiger sig med filmarv,
            
         
               —
            
            
               at foretage en detaljeret undersøgelse af de udfordringer og muligheder, som den digitale tidsalder indebærer for institutioner med ansvar for bevaring af filmarv,
            
         
               —
            
            
               at støtte disse institutioners indsats for at tackle disse udfordringer og udnytte disse muligheder, især ved at gøre deres samlinger mere tilgængelige ved hjælp af ny teknologi.
            
         
      (1)  EUT L 323 af 9.12.2005, s. 57.
   
      (2)  KOM(2010) 245 endelig.
   
      (3)  SEK(2008) 2373.
   
      (4)  SEK(2010) 853.
   
      (5)  http://acefilm.de/98.html
   
      (6)  http://www.europeana.eu
   
      (7)  EUT L 236 af 31.8.2006, s. 28.
   
      (8)  EUT C 297 af 7.12.2006, s. 1.
   
      (9)  http://ec.europa.eu/avpolicy/reg/cinema/experts/index_fr.htm
   
      (10)  Europæisk standard EN 15744:2009 — Identifikation af film — Mindstekrav til metadata om filmværker og EN 15907 — Identifikation af film — Midler til forbedring af metadatas interoperabilitet — Elementernes komponenter og strukturer.
   
      BILAG
      
         Den politiske kontekst
      
      
                  —
               
               
                  Rådets resolution af 26. juni 2000 om bevaring og udnyttelse af den europæiske filmskat (1)
                  
               
            
                  —
               
               
                  Meddelelse fra Kommissionen af 26. september 2001 om visse juridiske aspekter vedrørende biograffilm og andre audiovisuelle værker (2)
                  
               
            
                  —
               
               
                  Europarådets konvention af 8. november 2001 om beskyttelse af den audiovisuelle arv (3)
                  
               
            
                  —
               
               
                  Europa-Parlamentets beslutning af 2. juli 2002 om Kommissionens meddelelse om visse juridiske aspekter vedrørende biograffilm og andre audiovisuelle værker (4)
                  
               
            
                  —
               
               
                  Rådets resolution af 24. november 2003 om deponering af filmiske værker i Den Europæiske Union (5)
                  
               
            
                  —
               
               
                  Kommissionens henstilling af 24. august 2006 om digitalisering og onlineadgang til kulturelt materiale og digital opbevaring (6)
                  
               
            
                  —
               
               
                  Rådets konklusioner af 13. november 2006 om digitalisering af og onlineadgang til kulturelt materiale og om digital bevaring (7)
                  
               
            
                  —
               
               
                  Rekommandation af 23. september 2009 vedtaget af Europarådets Ministerkomité om de nationale filmpolitikker og mangfoldigheden i de kulturelle udtryksformer (8)
                  
               
            
                  —
               
               
                  Rådets konklusioner af 10. maj 2010 om Europeana: næste fase (9)
                  
               
            
         (1)  EFT C 193 af 11.7.2000, s. 1.
      
         (2)  KOM(2001) 534 endelig.
      
         (3)  http://conventions.coe.int/Treaty/FR/Treaties/Html/183.htm
      
         (4)  EUT C 271E af 15.11.2003, s. 176.
      
         (5)  EUT C 295 af 5.12.2003, s. 5.
      
         (6)  EUT L 236 af 31.8.2006, s. 28.
      
         (7)  EUT C 297 af 7.12.2006, s. 1.
      
         (8)  CM/Rec(2009) 73.
      
         (9)  EUT C 137 af 27.5.2010, s. 19.